รัฐบาลไทย-ข่าวทำเนียบรัฐบาล-ติดตามสถานการณ์น้ำและการบริหารจัดการน้ำภายใต้ภาวะวิกฤติลุ่มน้ำประแสร์
วันจันทร์ที่ 24 สิงหาคม 2563
ติดตามสถานการณ์น้ําและการบริหารจัดการน้ําภายใต้ภาวะวิกฤติลุ่มน้ําประแสร์
​รัฐมนตรีเกษตรฯ ติดตามสถานการณ์น้ําและการบริหารจัดการน้ําภายใต้ภาวะวิกฤติลุ่มน้ําประแสร์ เตรียมแนวทางในการแก้ไขปัญหาภัยแล้งเร่งด่วนและระยะยาว หวังแก้ไขปัญหาอย่างยั่งยืน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังรับฟังบรรยายสรุปสถานการณ์น้ําและการบริหารจัดการน้ําภายใต้ภาวะวิกฤติลุ่มน้ําประแสร์ ณ โครงการส่งน้ําและบํารุงรักษาประแสร์ ว่า โครงการส่งน้ําและบํารุงรักษาประแสร์ สามารถส่งน้ําให้พื้นที่ชลประทาน ทั้งสิ้น 175,000 ไร่ โดยอ่างเก็บน้ําประแสร์ มีปริมาณน้ําที่ระดับน้ําเก็บกัก 295 ล้าน ลบ.ม. ปัจจุบันปริมาณน้ําในอ่างเก็บน้ําประแสร์ (ข้อมูล ณ วันที่ 23 ส.ค. 63) มีจํานวน 92.65 ล้าน ลบ.ม. (31.41 %) ซึ่งกระทรวงเกษตรฯ โดยกรมชลประทาน มีการจัดสรรน้ําอ่างเก็บน้ําประแสร์ (ในช่วงเดือน พ.ย. 63 – มิ.ย. 64) คาดว่าจะมีน้ําต้นทุน 248 ล้าน ลบ.ม. โดยจะมีการผันน้ําไปอ่างเก็บน้ําหนองปลาไหลและคลองใหญ่ การใช้น้ําเพื่อการเกษตรพื้นที่ชลประทานฝั่งซ้าย การใช้น้ําเพื่อการเกษตรพื้นที่ชลประทานฝั่งขวา การใช้น้ําเพื่อรักษาระบบนิเวศ การใช้น้ําเพื่อการอุปโภค-บริโภค รวมถึงการระเหยและรั่วซึมของเขื่อนประแสร์ ซึ่งคาดว่าจะเหลือปริมาณน้ําใช้การถึงวันที่ 1 ก.ค. 64 จํานวน 98 ล้าน ลบ.ม.
สําหรับแนวทางในการแก้ไขปัญหาภัยแล้งเร่งด่วน ได้มีการก่อสร้างระบบสูบกลับชั่วคราวคลองสะพานมาเติมอ่างเก็บน้ําประแสร์ ปัจจุบันต่อเชื่อมท่อลงอ่างฯ ประแสร์ แล้วเสร็จสามารถสูบน้ําได้ 170,000 ลบ.ม./วัน ดําเนินการสูบน้ําแล้ว ตั้งแต่วันที่ 1 พ.ค. 63 – 23 ส.ค. 63 มีปริมาณน้ํา 7.11 ล้าน ลบ.ม. และงานขุดลอกแหล่งน้ําในพื้นที่บริเวณขอบอ่างเก็บน้ําประแสร์ เพื่อให้เกษตรกรในพื้นที่ขอบอ่างและบริเวณใกล้เคียงสามารถใช้น้ําในอ่างได้กรณีระดับน้ําในอ่างมีระดับต่ําลง
นอกจากนี้ ยังมีแนวทางในการแก้ไขปัญหาภัยแล้งระยะยาว มีการดําเนินโครงการระบบสูบผันน้ําคลองสะพาน-อ่างเก็บน้ําประแสร์ ตําบลชุมแสง อําเภอวังจันทร์ จังหวัดระยอง โดยโครงการดังกล่าว มีระยะเวลาในการดําเนินการในปี 2562 – 2565 มีวัตถุประสงค์เพื่อเพิ่มประสิทธิภาพในการบริหารจัดการน้ําในอ่างเก็บน้ําประแสร์ เพิ่มปริมาณน้ําต้นทุนให้แก่อ่างเก็บน้ําประแสร์ สําหรับสนับสนุนความต้องการใช้น้ําตาม “โครงการพัฒนาระเบียงเศรษฐกิจภาคตะวันออก (EEC) ตอบสนองความต้องการใช้น้ําอย่างสมดุลทั้งภาคเกษตรและภาคอุตสาหกรรม อีกทั้งยังเป็นการผันน้ําส่วนเกินในคลองสะพานไปเก็บกักยังแหล่งน้ําใกล้เคียง และเพื่อบรรเทาปัญหาอุทกภัยในพื้นที่จังหวัดระยอง อีกทั้งยังมีแผนดําเนินโครงการผันน้ําจากอ่างเก็บน้ําประแสร์-หนองค้อ-บางพระ จังหวัดชลบุรี ซึ่งคณะรัฐมนตรีได้เห็นชอบในหลักการแผนยุทธศาสตร์โครงการพัฒนาระเบียงเศรษฐกิจพิเศษภาคตะวันออก (EEC) เมื่อวันที่ 13 มิถุนายน 2560 มีพื้นที่เป้าหมายหลักประกอบด้วยจังหวัดระยอง ชลบุรี และฉะเชิงเทรา โดยคาดว่าแนวโน้มการขยายตัวของภาคอุตสาหกรรม และอุปโภคบริโภคจะมีการขยายตัวและเติบโตเพิ่มขึ้น ส่งผลให้พื้นที่ 3 จังหวัดดังกล่าวมีความต้องการใช้น้ําเพิ่มมากขึ้น พบว่า ในระยะ 10 ปี ข้างหน้าจะมีความต้องการใช้น้ําเพิ่มขึ้นมากกว่า 100 ล้าน ลบ.ม. และเป็นความต้องการใช้น้ําในพื้นที่ชลบุรีมากถึงประมาณ 80 ล้าน ลบ.ม. ดังนั้น จึงมีความจําเป็นต้องจัดหาแหล่งน้ําเพื่อรองรับความต้องการใช้น้ําดังกล่าว ซึ่งวัตถุประสงค์ในการดําเนินโครงการฯ จะช่วยเพิ่มปริมาณน้ําต้นทุนให้กับอ่างเก็บน้ําบางพระ ปีละประมาณ 80 ล้าน ลบ.ม. สําหรับการอุปโภคบริโภค การอุตสาหกรรมและการท่องเที่ยวได้อย่างเพียงพอกับความต้องการใช้น้ําในปัจจุบันและอนาคต ซึ่งเป็นการสร้างเสถียรภาพทางด้านการจัดการน้ําให้แก่พื้นที่เศรษฐกิจในจังหวัดชลบุรี มีระยะเวลาดําเนินการ 3 ปี (2564 – 2566) หากดําเนินการแล้วเสร็จ จะสามารถเพิ่มปริมาณน้ําให้อ่างเก็บน้ําบางพระจังหวัดชลบุรี ปีละประมาณ 80 ล้าน ลบ.ม. ช่วยในเรื่องการอุปโภคบริโภค อุตสาหกรรมและการท่องเที่ยว ในเขตพื้นที่เศรษฐกิจของจังหวัดชลบุรี จํานวนครัวเรือนที่ได้รับผลประโยชน์ประมาณ 240,000 ครัวเรือน หรือคิดเป็น 1.20 ล้านคน
และยังมีโครงการก่อสร้างะบบท่อส่งน้ําบ้านยางงาม ซึ่งจะก่อสร้างระบบแพร่กระจายน้ําด้วยท่อเหล็กเหนียวความยาวประมาณ 6 กิโลเมตร เพื่อบรรเทาปัญหาความเดือดร้อนจากการขาดแคลนน้ําในการทําสวนผลไม้ช่วงฤดูแล้ง และเพื่อกระจายน้ําให้กับเกษตรกรที่ต้องใช้น้ําในการเพราะปลูกประมาณ 5,000 ไร่ ซึ่งโครงการดังกล่าวได้รับการพิจารณาความเหมาะสมแล้ว และสําหรับโครงการสุดท้ายของแนวทางการแก้ไขปัญหาภัยแล้งระยะยาว คือโครงการก่อสร้างประตูระบายน้ําบ้านแก่งหวาย ที่ตําบลชุมแสง อําเภอวังจันทร์ จังหวัดระยอง โดยก่อสร้างประตูระบายน้ํา 1 แห่ง บานระบายขนาด กว้าง 6 เมตร สูง 4.5 เมตร จํานวน 5 บาน เพื่อยกระดับน้ําในคลองสะพานให้สูงขึ้น และเพิ่มปริมาณน้ํากักเก็บในคลองสะพาน รวมถึงใช้ในการกักเก็บน้ําในช่วงฤดูแล้งสําหรับเกษตรกรผู้ใช้น้ํากว่า 900 ไร่ และยังจะช่วยเพิ่มประสิทธิภาพในการบริหารจัดการน้ําในอ่างเก็บน้ําประแสร์ สําหรับสนับสนุนความต้องการใช้น้ําตามโครงการพัฒนาระเบียงเศรษฐกิจภาคตะวันออก (EEC) โดยคาดว่าจะสามารถสูบผันน้ําจากคลองสะพานได้ถึงปีละ 50 ล้านลบ.ม. เเละมีพื้นที่การเกษตรได้รับประโยชน์ถึง 900 ไร่ โดยโครงการดังกล่าวได้รับการพิจารณาความเหมาะสมแล้ว